ติดเชื้อโควิด-19 เพิ่ม 3 ราย คนไทยจาก สิงคโปร์-ซูดาน-ระยอง ปลอดเชื้อ
ศบค.แถลง พบติดเชื้อโควิด-19 เพิ่ม 3 ราย เป็นคนไทยกลับจากต่างประเทศ รวมติดเชื้อสะสม 3249 ราย ไร้ติดเชื้อในประเทศเป็นวันที่ 55 ยืนยัน จ.ระยอง ยังปลอดเชื้อโคโรนาไวรัสเมื่อเวลา 11.30 น. วันที่ 19 ก.ค. 2563 นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือศบค.แถลงสถานการณ์ประจำวันที่ทำเนียบรัฐบาล โดยมีรายงานดังนี้ ผู้ป่วยยืนยันติดเชื้อในประเทศ 0 ราย ผู้ป่วยยืนยันติดเชื้อใน State Quarantine 3 ราย รักษาหายเพิ่มขึ้น 0 ราย กลับบ้านแล้ว 3096 ราย ยังรักษาตัวในโรงพยาบาล 95 ราย ไม่มีรายงานผู้เสียชีวิต ยอดผู้เสียชีวิตคงที่ 58 ศพ ยอดผู้ป่วยยืนยันสะสม 3249 ราย ประเทศไทย เป็นอันดับที่ 101 ของโลกเป็นชายไทย อายุ 60 ปี มาจากสิงคโปร์ พบติดเชื้อวันที่ 17 ก.ค. พบเชื้อแต่ไม่มีอาการ ชายไทยอายุ 43 ปี ผ่านการคัดกรอง พบเข้าเกณฑ์ พบเชื้อเข้ารักษาที่สมุทรปราการ ชายไทยกลับมาจากซูดาน พบเชื้อ เข้าสถานที่กักกัน 14 วันผลการตรวจหาเชื้อโควิด-19 ที่ จ.ระยอง 1374 ตัวอย่าง ไม่พบเชื้อ 1369 ตัวอย่าง รอผลอีก 5 ราย การตรวจทั้งสิ้นกว่า 6 พันราย ไม่พบเชื้อกว่า 5 พันราย ส่วน กทม. อยู่ที่ 364 ไม่พบเชื้อทั้งหมดแล้ว ทั้งนี้ยืนยันว่าจนถึงขณะนี้ จ.ระยอง ยังปลอดเชื้อโควิด-19ในส่วนของการติดเชื้อในประเทศไม่มีรายงานเช่นเคย หรือเป็น 0 มาแล้วถึง 55 วันติดต่อกัน โดยยังคงให้ประชาชนสวมหน้ากากอนามัย และปฏิบัติตามมาตรการอย่างต่อเนื่อง.
ศบค.แถลง พบติดเชื้อโควิด-19 เพิ่ม 3 ราย เป็นคนไทยกลับจากต่างประเทศ รวมติดเชื้อสะสม 3249 ราย ไร้ติดเชื้อในประเทศเป็นวันที่ 55 ยืนยัน จ.ระยอง ยังปลอดเชื้อโคโรนาไวรัส 
โควิด-19,ศูนย์โควิด-19,State Quarantine,โคโรนาไวรัส,ศบค.,ไฮไลต์ไวรัสโคโรน่า,ข่าวทั่วไป